CELEX: 22018D0529
Language: el
Date: 2016-10-28 00:00:00
Title: Απόφαση της Μεικτής Επιτροπής του ΕΟΧ αριθ. 208/2016, της 28ης Οκτωβρίου 2016, για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2018/529]

5.4.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 89/10
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 208/2016
      της 28ης Οκτωβρίου 2016
      για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2018/529]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Ο κατ' εξουσιοδότηση κανονισμός (ΕΕ) 2016/127 της Επιτροπής, της 25ης Σεπτεμβρίου 2015, για τη συμπλήρωση του κανονισμού (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου όσον αφορά τις ειδικές απαιτήσεις ως προς τη σύνθεση και τις πληροφορίες για τα παρασκευάσματα για βρέφη και τα παρασκευάσματα δεύτερης βρεφικής ηλικίας, καθώς και όσον αφορά τις απαιτήσεις πληροφόρησης σχετικά με τη διατροφή των βρεφών και των μικρών παιδιών (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Ο κανονισμός (ΕΕ) 2016/479 της Επιτροπής, της 1ης Απριλίου 2016, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση γλυκοζιτών στεβιόλης (Ε 960) ως γλυκαντικού σε ορισμένα ποτά με μειωμένη ενεργειακή αξία ή χωρίς πρόσθετα σάκχαρα (2) πρέπει να ενσωματωθεί στη συμφωνία για τον ΕΟΧ.
               
            
                  (3)
               
               
                  Ο κανονισμός (ΕΕ) 2016/127 καταργεί, με ισχύ από τις 22 Φεβρουαρίου 2020, την οδηγία 2006/141/ΕΚ της Επιτροπής (3) η οποία έχει ενσωματωθεί στη συμφωνία για τον ΕΟΧ και η οποία πρέπει, συνεπώς, να διαγραφεί από τη συμφωνία για τον ΕΟΧ με ισχύ από τις 22 Φεβρουαρίου 2020.
               
            
                  (4)
               
               
                  Η παρούσα απόφαση αφορά νομοθεσία σχετικά με είδη διατροφής. Η νομοθεσία σχετικά με τα είδη διατροφής δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν πρέπει να εφαρμοστεί στο Λιχτενστάιν.
               
            
                  (5)
               
               
                  Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το κεφάλαιο XII του παραρτήματος II της συμφωνίας για τον ΕΟΧ τροποποιείται ως εξής:
      
                  1)
               
               
                  Μετά το σημείο 77α [κατ' εξουσιοδότηση κανονισμός (ΕΕ) 2016/128 της Επιτροπής] παρεμβάλλεται το ακόλουθο σημείο:
                  
                              «77β.
                           
                           
                              
                                 32016 R 0127: Κατ' εξουσιοδότηση κανονισμός (ΕΕ) 2016/127 της Επιτροπής, της 25ης Σεπτεμβρίου 2015, για τη συμπλήρωση του κανονισμού (ΕΕ) αριθ. 609/2013 του Ευρωπαϊκού Κοινοβουλίου και του Συμβουλίου όσον αφορά τις ειδικές απαιτήσεις ως προς τη σύνθεση και τις πληροφορίες για τα παρασκευάσματα για βρέφη και τα παρασκευάσματα δεύτερης βρεφικής ηλικίας, καθώς και όσον αφορά τις απαιτήσεις πληροφόρησης σχετικά με τη διατροφή των βρεφών και των μικρών παιδιών (ΕΕ L 25 της 2.2.2016, σ. 1).
                              Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                              
                                          α)
                                       
                                       
                                          Στο παράρτημα VI Μέρος Α, προστίθενται τα εξής:
                                          
                                                      —
                                                   
                                                   
                                                      Στην ισλανδική γλώσσα: “Ungbarnablanda” και “Stoðblanda”
                                                   
                                                
                                                      —
                                                   
                                                   
                                                      Στη νορβηγική γλώσσα: “Morsmelkerstatning” και “Tilskuddsblanding”
                                                   
                                                
                                    
                                          β)
                                       
                                       
                                          Στο παράρτημα VI Μέρος Β, προστίθενται τα εξής:
                                          
                                                      —
                                                   
                                                   
                                                      Στην ισλανδική γλώσσα: “Ungbarnamjólk” και “Mjólkurstoðblanda”
                                                   
                                                
                                                      —
                                                   
                                                   
                                                      Στη νορβηγική γλώσσα: “Morsmelkerstatning basert på melk” και “Tilskuddsblanding basert på melk”.».
                                                   
                                                
                                    
                        
            
                  2)
               
               
                  Στο σημείο 54ρκβ [κανονισμός (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου] προστίθεται η ακόλουθη περίπτωση:
                  
                              «—
                           
                           
                              
                                 32016 R 0479: Κανονισμός (ΕΕ) 2016/479 της Επιτροπής, της 1ηςΑπριλίου 2016 (ΕΕ L 87 της 2.4.2016, σ. 1.».
                           
                        
            
                  3)
               
               
                  Το κείμενο του σημείου 54ρ (οδηγία 2006/141/ΕΚ της Επιτροπής) διαγράφεται με ισχύ από τις 22 Φεβρουαρίου 2020.
               
            Άρθρο 2
      Τα κείμενα των κατ' εξουσιοδότηση κανονισμών (ΕΕ) 2016/127 και (ΕΕ) 2016/479 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει στις 29 Οκτωβρίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 28 Οκτωβρίου 2016.
         
            
               Για τη Μεικτή Επιτροπή του ΕΟΧ
            
            
               Η Πρόεδρος
            
            Bergdís ELLERTSDÓTTIR
         
      
      
         (1)  ΕΕ L 25 της 2.2.2016, σ. 1.
      
         (2)  ΕΕ L 87 της 2.4.2016, σ. 1.
      
         (3)  ΕΕ L 401 της 30.12.2006, σ. 1.
      
         (*1)  Δεν έχουν αναφερθεί συνταγματικές απαιτήσεις.